
ลุงจำลอง
พ่อผู้ซื่อสัตย์สุจริตต่อสังคม
ลุงจำลอง..พ่อผู้ซื่อสัตย์สุจริตต่อสังคม
ใครมานางแก้วถ้าถามถึง “คุณจำลอง ทองรุ่ง” ทุกคนจะร้องอ้อ “น้าร้อง ลุงร้อง พี่ร้อง” กล่าวถึงตามลำดับวุฒิที่เรียกขาน  
ลุงจำลอง เป็นคนนางแก้วโดยกำเนิด เป็นบุคคลที่ขยัน  มีความสามารถหลายอย่าง  ไม่ว่าจะเป็นงานช่าง งานช่างปูน ช่างถ่ายรูป ช่างทำเครื่องหนัง ทำไร่ ทำนา แต่คนนางแก้วจะรู้จักลุงจำลองในฐานโฆษกเสียงใสตามงานพิธีต่าง ๆ     สมัยที่ลุงจำลองยังเด็ก ได้เรียนหนังสือจบที่โรงเรียนวัดนางแก้ว จบชั้นประถมศึกษาปีที่ 4 ในสมัยนั้น  หลังจากเรียนจบก็ได้ไปทำงานที่กรุงเทพ อยู่กับเถ้าทำงานเครื่องหนัง ลุงจำลองเป็นที่รักของเถ้าแก่เพราะเป็นคนขยัน ซื่อสัตย์เป็นที่ไว้ใจของเถ้าแก่ไว้วางใจให้เก็บเงิน นำเงินไปฝาก-ถอนที่ธนาคารครั้งละหลายหมื่นในสมัยเมื่อ 40 ปีที่แล้ว หลังจากทำงานได้หลายสิบปี ลุงจำลองก็ลาออกไปเพื่อทำงานซาอุดิอารเบียโดยการชักชวนของเพื่อน   ลุงจำลองไม่มีความรู้ทางช่างแต่ก็ได้เรียนงานต่าง ๆ จนสามารถทำงานได้ หลังจากทำงานที่ซาอุดิอารเบียได้ 5-6 ปี ก็กลับมาประเทศไทย ได้กลับมาใช้ชีวิตที่บ้านนางแก้ว ประกอบอาชีพทำนาและรับจ้างถ่ายรูปและได้ช่วยเหลือสังคมไปด้วย ไม่ว่าจะเป็นงานวัด งานของโรงเรียน งานชาวบ้าน จนเป็นที่เชื่อถือศรัทธาของคนนางแก้ว ด้วยคุณความดีที่ลุงจำลองได้กระทำส่งผลให้ลุงจำลองสมัครเลือกตั้งอะไร ลุงจำลองก็ชนะมาโดยตลอดโดยไม่ต้องใช้เงินเป็นค่าจ้างลงคะแนน ลุงจำลองเคยเป็นนายกเทศบาลตำบลเขาขวาง เคยเป็นประธานสหกรณ์การเกษตรโพธารามหลายสมัย เป็นกรรมการวัดและกรรมการและประธานคณะกรรมการสถานศึกษาหลายครั้ง  หลายคนที่เขาเป็นผู้นำแล้วร่ำรวยแต่ ลุงจำลองไม่ร่ำรวย ยังอยู่อย่างพอเพียงตามแนวพระราชดำรัสเศรษฐกิจพอเพียงของพระเจ้าอยู่หัว ลุงจำลองรวยความดี ซึ่งเป็นความรวยที่ใครปล้นลุงจำลองไปได้
เพื่อให้คุณความดีได้ปรากฏเป็นแบบอย่างที่ดีของเด็ก ๆ และชาวนางแก้วทุกคนได้นำแนวทางความประพฤติไปปฏิบัติ ทางโรงเรียนจึงขอยกย่องเป็นพ่อดีเด่นของโรงเรียนวัดนางแก้วประจำปี 2555  

